Greg Abbott
Gregory Wayne Abbott (rođen 13. novembra 1957) jest američki političar i advokat. On je bio 50. po redu državni javni pravobranilac Teksasa i 48. po redu, trenutni guverner Teksasa, nakon što je na guvernerskim izborima 4. novembra 2014. porazio Wendy Davis. Član je Republikanske stranke. Abbott je tek drugi Republikanac koji je došao na mjesto javnog pravobranioca Teksasa nakon građanskog rata. On je također i prvi izabrani guverner nakon Georgea Wallacea 1982. koji zbog bolesti mora koristiti invalidska kolica. Abbott je položio zakletvu za mjestu pravobranioca 2. decembra 2002. nakon što je njegov stranački kolega i prethodnik John Cornyn izabran u Senat SAD. Prije mjesta pravobranioca Abbott je bio sudija Vrhovnog suda Teksasa, mjesto na koje ga je 1995. prvobitno postavio tadašnji guverner Teksasa George W. Bush. Abbott je poznat i izvan Teksasa kao uspješan advokat koji je zastupao pravo savezne države Teksas u slučaju Van Orden protiv Perrya 2005. godine pred Vrhovnim sudom SAD-a.